*ՆԱԽԱԳԻԾ*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ԿԱՌԱՎԱՐՈՒԹՅԱՆ ՈՐՈՇՈՒՄ**

**2024 թվականի \_\_\_\_\_\_\_\_\_\_ «\_\_\_\_» N -Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2006 ԹՎԱԿԱՆԻ ՆՈՅԵՄԲԵՐԻ 16-Ի N 1708-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին» օրենքի 33-րդ հոդվածը՝ Կառավարությունը որոշում է.

1. Հայաստանի Հանրապետության կառավարության 2006 թվականի նոյեմբերի 16-ի «Հայաստանի Հանրապետության պետական բյուջեից համայնքներին սուբվենցիաների տրամադրման կարգը հաստատելու մասին» N 1708-Ն որոշման Հավելված N 2-ի 24-րդ կետի աղյուսակի (այսուհետ՝ Աղյուսակ).

1. 10-րդ տողի 1-ին սյունակում «տեղադրում» բառից հետո ավելացնել «, կենսավառելիքի (բրիկետ, պելլետ, կենսամեթան) արտադրությունների հիմնում» բառերը,
2. 14-րդ տողի 1-ին սյունակում «ձեռքբերում» բառից հետո ավելացնել «բացառությամբ Էլեկտրական շարժիչով հասարակական տրանսպորտային միջոցների և էլեկտրամոբիլների լիցքավորման կետերի (կայանների)» բառերը,
3. 16-րդ տողի 1-ին սյունակում «փակում» բառից հետո ավելացնել «, կոշտ կենցաղային թափոնների աղբավայրերում և դրանց ազդեցությանը ենթարկվող հարակից տարածքի՝ սանիտարական պահպանման գոտու սահմաններում շրջակա միջավայրի վիճակի աղտոտվածության մոնիթորինգի դիտակայանների ստեղծում» բառերը,
4. 18-րդ տողի 1-ին սյունակում «Այգիների, պուրակների կառուցում/բարեկարգում» բառերը փոխարինել «Բնակավայրերի կանաչ գոտիների կառուցում/բարեկարգում» բառերով։

2. 21-րդ տողից հետո Աղյուսակը լրացնել հետևյալ բովանդակությամբ նոր տողերով.

«

|  |  |  |  |  |  |
| --- | --- | --- | --- | --- | --- |
| Համայնքային անտառների հիմնում (անտառապատում) | 80 | 80 | 80 | 80 | 80 |
| Էլեկտրական շարժիչով հասարակական տրանսպորտային միջոցների ձեռքբերում, էլեկտրամոբիլների լիցքավորման կետերի (կայանների) կառուցում | 45 | 50 | 55 | 60 | 70 |

3. Սույն որոշումն ուժի մեջ է մտնում պաշտոնական հրապարակմանը հաջորդող օրվանից։